Source: https://www.007sport.ro/handbal-feminin-s-a-incheiat-etapa-a-7-a-in-liga-florilor-rezultate-si-clasament/
Timestamp: 2018-11-20 15:42:36+00:00

Document:
Data: 29 octombrie 2018, 0:12 | Autor: Nănuț Mădălina
FOTO: FB - ASC Corona Brașov Official
Sâmbătă, 27 octombrie, și duminică, 28 octombrie, s-au disputat partidele din etapa a 7-a a Ligii Florilor la handbal feminin. Surpriza etapei a venit de la Craiova, acolo unde echipa locală SCM a fost învinsă de CS Gloria 2018 Bistrița Năsăud.
Partida disputată în Sala Polivalentă din Craiova a dus 3 puncte echipei din Bistrița, după ce confruntarea s-a încheiat la scorul de 22-19(10-9). Țicu de la SCM Craiova a reușit să marcheze cele mai multe goluri, 9, același număr fiind marcat și de Rodriguez de la Bistrița-Năsăud.
Bogdan BURCEA, antrenor S.C.M. Craiova: „Bistrița este o echipă care are jucătoare extrem de valoroase. Din păcate echipa noastră a avut lipsuri foarte mari. Rezultatul este meritat pentru Bistrița. Rămâne să ne adunăm și trebuie să remediem problemele care apar de la meci la meci. Astăzi nu a mers nimic.”
Cristina ZAMFIR, jucătoare S.C.M. Craiova: „Din păcate astăzi nu a mers nimic. Nu a mers nici apărarea, nici atacul. Nu am făcut nimic bine. Trebuie să strângem rândurile și să nu mai repetăm greșelile. Nu ne-a ieșit nimic. Toată lumea este supărată. Nu asta este valoarea noastră. Așa este în sport. Astăzi nu am reușit și ne dorim să revenim cu forțe proaspete.”
Campioana României, CSM București, nu a întâmpinat nici o dificultate în a se impune în meciul de pe teren propriu cu CS Măgura Cisnădie. Meciul s-a încheiat la o diferență de 17 goluri, 36-19. Neagu a marcat de 11 ori în poarta adversă, de la Cisnădie, s-a remarcat Gatzel cu 10 goluri.
Minaur Baia Mare a reușit sâmbătă să obțină a patra victorie din acest sezon, după ce s-a impus pe teren propriu în confruntarea cu CSM Slatina. Scorul partidei a fost 29-26. Rysankova de la Baia Mare a marcat 7 goluri, iar Burlachenko – 6. În tabăra echipei din Slatina, Andrei a încheiat partida cu 11 goluri. Cu cele 3 puncte obținute în etapa a 7-a, CS Minaur Baia Mare urcă pe locul 5 în clasamentul Ligii Florilor, unde a acumulat 13 puncte.
Corona 2010 Brașov nu a avut probleme în a obține a 5-a victorie din acest sezon. Echipa de la poalele Tâmpei s-a impus în deplasare, pe terenul formației SCM Gloria Buzău. Prei, Ilie și Ilyina de la Buzău au marcat câte 4 goluri fiecare, în timp ce Buceschi de la Corona a reușit să străpungă poarta adversă de 6 ori. ASC Corona 2010 Brașov a urcat pe locul 3 în clasament, unde a acumulat 16 puncte.
Echipa condusă de Gheorghe Tadici, HC Zalău, s-a impus în partida disputată de pe teren propriu în compania formației CSU Cluj-Napoca. Meciul s-a încheiat la scorul de 38-32. Panici a reușit să marcheze de 10 ori pentru Zalău, iar Lazăr a marcat 9 goluri pentru Cluj Napoca. După 7 etape, HC Zalău se clasează pe locul 8 cu 11 puncte, în timp ce Cluj-Napoca rămâne în continuare fără nici o victorie și cu 0 puncte.
Liderul competiției SCM RM Vâlcea a obținut duminică, 28 octombrie, a 7-a victorie din tot atâtea partide disputate. Vâlcenele s-au impus în confruntarea de pe terenul echipei HC Dunărea Brăila cu scorul de 31-27. Cele mai multe goluri în tabăra echipei HC Dunărea Brăila au fost marcate de Vătu – 8, același număr de goluri fiind marcat și de handbalistele Vieira și Popa de la Vâlcea.
CSM Roman rămâne în continuare fără victorie după ce a pierdut și în etapa a 7-a pe terenul formației CSM Galați la scorul de 22-20. Gogu și Cioaric au marcat câte 6 goluri pentru CSM Galați, iar Khavronina a reușit 5 goluri pentru CSM Roman. CSM Galați se situezaă pe loul 11 după 7 etape în Liga Florilor (7 puncte), în timp ce formația CSM Roman se situează pe locul 14 (0 puncte).
Rezultatele etapei a 7-a în Liga Florilor la handbal feminin au fost următoarele:
CSM București – CS Măgura Cisnădie 36-19(17-10)
CS Minaur Baia Mare – CSM Slatina 29-26(15-13)
SCM Craiova – CS Gloria 2018 Bistrița Năsăud 19-22(9-10)
SCM Gloria Buzău – ASC Corona 2010 Brașov 19-25(8-13)
HC Zalău – CSU Cluj-Napoca 38-32(24-15)
HC Dunărea Brăila – SCM RM Vâlcea 27-31(13-17)
CSM Galați – CSM Roman 22-20(10-12)
După 7 etape, clasamentul în Liga Florilor se prezintă astfel:
1 SCM Rm Vâlcea – 21 puncte
2 CSM București – 18 puncte
3 ASC Corona 2010 Brașov – 16 puncte
4 CS Măgura Cisnădie – 14 puncte
5 CS Minaur Baia Mare – 13 puncte
6 SCM Craiova – 12 puncte
7 CS Gloria 2018 Bistrița-Năsăud – 12 puncte
8 HC Zalău – 11 puncte
9 SCM Gloria Buzău – 10 puncte
10 CSM Slatina – 7 puncte
11 CSM Galați – 7 puncte
12 HC Dunărea Brăila – 1punct

References: CSM 
 CSM 

CSM 
 CSM 
 CSM 
 CSM 
 CSM 
 CSM 

CSM 
 CSM 

CSM 
 CSM 
 CSM 
 CSM 
 CSM